ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *3 /4/2023***

***Μικροί μαθητές της πόλης μας στη βιβλιοθήκη του δήμου μας***

Με ενθουσιασμό και χαρά και με πρωταγωνιστές τα βιβλία και τα παιδιά, γιορτάστηκε και φέτος στη Δημοτική Βιβλιοθήκη «Ν. Χαχλάκης», η Παγκόσμια  Ημέρα Παιδικού Βιβλίου (2 Απριλίου),   ημέρα που γεννήθηκε ο μεγάλος Δανός παραμυθάς Χανς Κρίστιαν Άντερσεν.

Τη Βιβλιοθήκη επισκέφτηκαν την Πέμπτη 30 και την Παρασκευή 31 Μαρτίου, δύο τμήματα της ΣΤ τάξης του 7ου Δημοτικού Σχολείου και δύο τμήματα του 4ου Νηπιαγωγείου Αγίας Βαρβάρας. Τα παιδιά ενημερώθηκαν για τις υπηρεσίες της Βιβλιοθήκης, τον τρόπο δανεισμού και ταξινόμησης των βιβλίων, έπαιξαν παιχνίδια, έλυσαν σταυρόλεξα, κρυπτόλεξα και αινίγματα, ζωγράφισαν εικόνες από παραμύθια του Άντερσεν, άκουσαν παραμύθια, ξεφύλλισαν βιβλία.